《四和澜字三首谢赵工部 其二》
宋代·林希逸

已分金门不可排，何须竹帛诏方来。囊收玉子开云种，炉养金公候火灰。

老见明时真乐只，身缘吾党合归哉。年丰处处炊烟好，追忆边城叹析骸。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。